Tuomari keskeytti äänten uudelleenlaskennan Michiganissa - Ulkomaat - Ilta-Sanomat
Äänten tarkastuslaskentaa Michiganissa, Wisconsinissa ja Pennsylvaniassa oli vaatinut vihreän puolueen presidenttiehdokas Jill Stein. (KUVA: Jim Young)
Julkaistu: 8.12.2016 10:25
Tutkijat pitivät mahdollisena, että äänestyslaitteet olisi hakkeroitu tai että tulosta olisi muuten peukaloitu Donald Trumpin hyväksi kolmessa vaa’ankieliosavaltiossa.
Yhdysvalloissa liittovaltion tuomari on keskeyttänyt presidentinvaalien äänten uudelleenlaskennan Michiganin osavaltiossa. Asiasta kertovat CNNhttp://edition.cnn.com/2016/12/08/politics/michigan-election-recount/index.html ja useat muut amerikkalaiset tiedotusvälineet.
Äänten tarkastuslaskentaa Michiganissa, Wisconsinissa ja Pennsylvaniassa oli vaatinut vihreän puolueen presidenttiehdokas Jill Steinhttp://www.is.fi/haku/?query=jill+stein. Hän peruutti kuitenkin viikonloppuna rahoituspulmien takia vaateensa siitä, että Pennsylvaniassa annetut äänet laskettaisiin uudelleen.
Joukko tietotekniikan asiantuntijoita ja juristeja oli kehottanut tarkistamaan äänet kolmessa vaa'ankieliosavaltiossa.
Tutkijat kertoivat verranneensa toisiinsa Wisconsinin, Michiganin ja Pennsylvanian osavaltioiden piirikuntia, joissa äänestys tapahtui sähköisillä laitteilla ja perinteisillä paperisilla äänestyskorteilla. Ryhmä väitti havainneensa, että sähköisesti äänestäneillä alueilla demokraattien Hillary Clintonhttp://www.is.fi/haku/?query=hillary+clinton sai 7 prosenttia vähemmän ääniä kuin muualla.
Tutkijat pitivät mahdollisena, että äänestyslaitteet olisi hakkeroitu tai että tulosta olisi muuten peukaloitu Donald Trumpinhttp://www.is.fi/haku/?query=donald+trumpin hyväksi.
Presidentiksi valittu Trump ilmoitti kantansa uuteen ääntenlaskentaan selkeästi Twitterissä marraskuun lopulla.
– Vihreän puolueen huijaukseen, jolla täytetään heidän rahakirstunsa pyytämällä mahdottomia uudelleenlaskentoja, liittyy nyt pahan tappion kokenut ja demoralisoitunut demokraattinen puolue, Trump twiittasi.